બીબીસીના એક અહેવાલ પ્રમાણે એફબી સેલર નામના એક યુઝર્સે ઈન્ટરનેટ ફોરમ ઉપર જાણકારી આપી હતી કે, અંદાજિત 12 કરોડ એકાઉન્ટને વેચવામાં આવી રહ્યા છે. આ મામલે સાઈબર સિક્યોરિટી ફર્મ ડિજિટલ શેડોઝ દ્વારા તપાસ કરવામાં આવતા સામે આવ્યું હતું કે, 81 હજાર એકાઉન્ટને તેના પ્રાઈવેટ મેસેજ સાથે વેચવાનું કારસ્તાન ઘડાયું હતું. વધુમાં આ એકાઉન્ટ જે લોકોના હતા તેનાથી પુષ્ટિ પણ મળી હતી કે હકીકતમાં પ્રાઈવેટ મેસેજ એકાઉન્ટ ધારકોના હતા. આ મેસજમાં માત્ર ટેક્સ્ટ નહીં પણ તસવીરો પણ સામેલ હતી. આ યુઝર્સમાં મોટાભાગના યુક્રેન, રશિયા, યુકે, અમેરિકા અને બ્રાઝિલ સહિતના વિસ્તારોના હતા.